এবার চিনা অভিনেত্রীর সঙ্গে জুটি বাঁধলেন সলমন খান। কবীর খান পরিচালিত সলমনের পরবর্তী ছবি ‘টিউবলাইট’এ নায়িকা হিসেবে দেখা যাবে চিনা অভিনেত্রী জু জু’কে। ইতিমধ্যেই লাদাখে ছবির শ্যুটিং শুরু হয়ে গিয়েছে। নায়িকা সেখানেই যোগ দিয়েছেন ছবির টিমের সঙ্গে। সলমনের সঙ্গে কাজ করতে পেরে খুবই উৎসাহী জু জু। টুইট করে সে কথা জানিয়েছেনও নায়িকা। ১৯৬২ সালের ভারত-চিন যুদ্ধের প্রেক্ষাপটে তৈরি ‘টিউবলাইট’। যেখানে থাকবে একজন ভারতীয় এবং চিনদেশীয়ের প্রেমের গল্প।